Յուրի Ջավադյան

Յուրի Լևոնի Ջավադյան (հունվարի 1, 1935(1935-01-01), Բնունիս, Սիսիանի շրջան, Հայկական ԽՍՀ, ԱԽՖՍՀ, ԽՍՀՄ - մայիսի 20, 2022(2022-05-20)),  պետական գործիչ։
Երևանի քաղխորհրդի նախագահի առաջին տեղակալ։ ՀՀ Գերագույն խորհրդի անընդմեջ 3 նստաշրջանների պատգամավոր։ Հայաստանի Հանրապետության Ջրային տնտեսության և մելիորացիայի նախարար, ՀՀ գյուղատնտեսության նախարար։ Գյուղատնտեսական և բնապահպանական հարցերի հանձնաժողովի նախագահ։ ՀՀ նախագահին առընթեր Սևանա լճի հիմնահարցերի հանձնաժողովի նախագահի տեղակալ։ Հանրային խորհրդի նախագահի տեղակալ։ «Հայջրնախագիծ» ՓԲԸ խորհրդի նախագահ, տեխնիկական գիտությունների թեկնածու։


== Կենսագրություն ==
1950 թ․ տեղափոխվել է Երևան և ուսումը շարունակել Երևանի հիդրոմելորատիվ տեխնիկումում։
1954-1959 թթ․ ուսանել է Երևանի գյուղատնմտեսական ինստիտուտի հիդրոմելորատիվ բաժնում։
1959 թ․ աշխատանքի է անցել Երևամ քաղաքի Լենինյան շրջանի գործադիր կոմիտեի 2-րդ բնակշայագործման գրասենյակում որպես ինժեներ, ապա գլխավոր ինժեներ։
1964 թ․ նշանակվել է Երևան քաղաքի Լենինյան շրջանի գործկոմի կոմունալ ծառայության վարչության պետ, գործադիր կոմիտեի նախագահի տեղակալ։
1971 թ․ ընտրվել է նախկին Լենինյան շրջգործկոմի նախագահի առաջին տեղակալ, 1971 թվականին ղեկավարել է կրթության և կապիտալ շինարարության, ջրամատակարարման, ջերմամատակարարման աշխատանքները։
1974 թվականին ընտրվել է նախկին Լենինյան շրջանի գործադիր կոմիտեի նախագահ։ Լենինյան շրջգործկոմի նախագահի պաշտոնում աշխատած տարիներին  իրականացրել է բնակարանային ֆոնդի շահագործման, ոռոգման և խմելու ջրի կանոնավոր մատակարարման, ջրագծերի կարգավորման, ջերմամատակարարման խոշորամասշտաբ աշխատանքներ։
1976-1986 թթ.` Երևանի քաղխորհրդի նախագահի առաջին տեղակալ։
1986-1990 թթ. եղել Հայաստանի Հանրապետության Ջրային տնտեսության և մելիորացիայի նախարար։
Հայաստանի Հանրապետության ջրային տնտեսության և մելիորացիայի մինիստրությունը Գյուղատնտեսության մինիստրությանը միանալուց հետո,
1990 թ. նոյեմբերից մինչև 1991 թ. հունվար ամիս աշխատել է որպես ՀՀ գյուղնախարարի առաջին տեղակալ,
1991 թ. հունվարից մինչև 1992 թ. վերջ` գյուղնախարար։
1992-1995 թթ. աշխատել է որպես ՀՀ գյուղնախարարի տեղակալ։
1995-1997 թթ. աշխատել է «Հայջրնախագիծ ինստիտուտ» ՓԲԸ-ում՝ որպես տնօրեն։
1997-2000 թթ. աշխատել է որպես ՀՀ գյուղատնտեսության նախարարության Բարեփոխումների և սպասարկման գլխավոր վարչության պետ, նախարարի գլխավոր խորհրդական, կոլեգիայի անդամ։
2000-2001 թթ. աշխատել է «Հայջրնախագիծ ինստիտուտ» ՓԲԸ-ում՝ որպես տնօրենի տեղակալ։
2001-2018 թթ. աշխատել է «Հայջրնախագիծ ինստիտուտ» ՓԲԸ-ում՝ որպես տնօրեն։
2018 թվականից  աշխատում էր «Հայջրնախագիծ ինստիտուտ» ՓԲԸ-ում՝ որպես խորհրդի նախագահ և ընկերության ընդհանուր ծրագրերի ղեկավար։
Այլ գործունեություն
1976-1991 թթ.՝ ՀՀ Գերագույն խորհրդի անընդմեջ 3 նստաշրջանների պատգամավոր։
1994-1996 թթ. ՝ Հայաստանի Հանրապետության ոռոգման համակարգի վերականգնման ծրագրի ղեկավար, խորհրդի նախագահ։
1996-1998 թթ.՝ Սևանա լճի էկոլոգիական հավասարակշռության վերականգնման ծրագրի մշակման ենթախմբի ղեկավար։
2000-2001 թթ.՝ Հայաստանի Հանրապետության Ջրային ռեսուրսների կառավարման Համապարփակ ծրագրի մշակման տեխնիկական խորհրդատվական հանձնաժողովի նախագահ։
2000-2001 թթ.՝ Ջրային ռեսուրսների կառավարման Համապարփակ Ծրագրի խորհրդատվական խորհրդի նախագահ։
2000-2001 թթ.՝ Մատաղ սերնդի էկոլոգիական իրազեկության բարձրացման ծրագրի ղեկավար։  ՀՀ Վարչապետի որոշումով ստեղծված «Արփա-Սևան» թունելի տեխնիկական վիճակը գնահատող միջգերատեսչական մշտական գործող հանձնաժողովի անդամ։
2008-2018 թթ.՝ ՀՀ նախագահին առընթեր Սևանա լճի հիմնահարցերի հանձնաժողովի նախագահի տեղակալ։
2009-2018 թթ.՝ ՀՀ Հանրային խորհրդի գյուղատնտեսական և բնապահպանական հարցերի հանձնաժողովի նախագահ
Հանդիսանում է մի շարք հոդվածների և գիտական աշխատությունների հեղինակ։
ՊԱՐԳԵՎՆԵՐ
1981 թ. պարգևատրվել է Կարմիր դրոշի շքանշանով։
2008 թ. պարգևատրվել է «Անանիա Շիրակացի» շքանշանով։
2016 թ. պարգևատրվել է Հայրենիքին մատուցած ծառայությունների համար  1-ին աստիճանի մեդալով։
2018 թ. ՀՀ վարչապետի առաջարկով կառավարության կողմից նշանակվել է Հանրային խորհրդի անդամ։


== Ծանոթագրություններ ==


== Արտաքին հղումներ ==
ՀՀ հանրային խորհուրդ